
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

Изх. № ……………….……………………...
ДО
ОБЩИНСКИ СЪВЕТ ЗЛАТОГРАД

Относно:  Връщане на Решение № И 456 от 22.07.2025 г. на Общински съвет Златоград по реда на чл. 45, ал. 5 от ЗМСМА
УВАЖАЕМА ГОСПОЖО ПРЕДСЕДАТЕЛ,
На основание чл. 45, ал. 5 от ЗМСМА, връщам Решение № И 456 от 22.07.2025 г., на Общински съвет Златоград, прието с протокол № 32 от 22.07.2025г., за ново обсъждане.
На заседание на Общински съвет Златоград, проведено на 22.07.2025г., е прието Решение № И 456 от 22.07.2025 г., с което се одобрява структурата на Общинска администрация Златоград, като в дирекция „Устройство на територията“ се включва нова длъжност Главен експерт „Архитектура и градоустройство“, в рамките на съществуващата обща численост на персонала, в дейност „Общинска администрация“ - 64,5 щатни бройки. Решението е прието по предложен проект от общински съветник, а не въз основа на предложение на кмета на общината, каквото изисква законът.
Съгласно чл.21, ал.1 и т.2 от Закона за местното самоуправление и местната администрация, както и чл. 5, т. 2 от Правилника за организацията и дейността на Общински съвет-Златоград, неговите комисии и взаимодействието му с общинска администрация, Общинският съвет одобрява структурата и численост на общинската администрация единствено по предложение на кмета на общината.
С докладна записка с изх.№ 61-00-284/09.07.2025г., от Кмета на Община Златоград, е предложено изменение на настоящата структура и численост на общинската администрация, като се включи нова длъжност в щатното разписание: Главен експерт „Архитектура и градоустройство“, в дирекция „Устройство на територията“, с което общата численост на персонала в дейност „Общинска администрация да се увеличи от 64,5  на 65,5 щатни бройки. 

В конкретния случай, приетото решение съществено се различава от направеното предложение от Кмета на Община Златоград, изложено в докладна записка изх.№ 61-00-284/09.07.2025г.
Приетото решение, създава нова длъжност, но не предвижда нова щатна бройка, нито закриване на съществуваща длъжност, с което се създава невъзможност за реално изпълнение на решението.

Предвид горното, предлагам Общински съвет Златоград да отмени свое Решение № И 456 от 22.07.2025 г., прието с Протокол № 32 от 22.07.2025г. и да приеме предложения проект на Кмета на Община Златоград, в докладна записка, с изх.№ 61-00-284/09.07.2025г.
С уважение, 
МИРОСЛАВ ЯНЧЕВ

Кмет на Община Златоград
ДД/НМ/ЕЧ
 В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

